Nr. C 265/2 De Europæiske Fællesskabers Tidende 11. 10.91 
STATSSTØTTE 
C 7/91 (ex N 506/90) 
Italien 
(91/C 265/02) 
(Artikel 92 til 94 i Traktaten om Oprettelse af Det Europæiske Økonomiske Fællesskab) 
Meddelelse fra Kommissionen til de øvrige medlemsstater og andre interesserde parter, jf. 
EØF-Traktatens artikel 93, stk. 2, om en støtteforanstaltning, som Italien har besluttet at 
iværksætte til fordel for skibsbygningsindustrien 
Ved nedenstående skrivelse har Kommissionen meddelt 
den italienske regering, at den har besluttet at indstille 
proceduren, der blev indledt den 18. marts 1991 (x). 
» Vedr.: Støtte til skibsbygningsindustrien 
Ved skrivelse af 13. september 1990 har den italienske 
regering anmeldt en planlagt supplerende støtte til fordel 
for et skib, der blev bestilt i 1985 og bygget på skibs­
værftet Fincantieri de Monfalcone. Da Kommissionen 
fandt, at denne støtte ikke længere kunne vurderes ud 
fra 5. direktiv om støtte til skibsbygningsindustrien, blev 
De ved skrivelse af 18. marts 1991 underrettet om, at 
den havde indledt den i EØF-Traktatens artikel 93, stk. 
2, fastsatte procedure over for denne støtte. 
Ved skrivelse af 25. marts 1991, ved bilaterale møder den 
15. maj og den 10. juni 1991 samt ved en telefaxmedde­
lelse den 9. juli 1991 har Kommissionen modtaget yderli­
gere oplysninger. Selv om Kommissionens holdning ud 
fra et rent juridisk synspunkt blev imødegået af den 
italienske regering med hensyn til, hvorvidt støttepro­
jektet faldt under 5. direktiv, blev det imidlertid erkendt, 
at den pågældende anmeldte støtte samt støtten vedrø­
rende 20 andre skibe kunne behandles ud fra 6. direktiv, 
særlig artikel 5, stk. 1. 
Efter oplysninger fra den italienske regering har det 
nemlig vist sig, at denne forventede støtte, som Kommis­
sionen endnu ikke havde godkendt, var blevet bogført af 
virksomheden Fincantieri, der havde opført den i et 
regnskab over indkommende støtte. Det er derfor 
fornuftigt at anse disse beløb som yderligere 
(') EFT nr. C 123 af 9. 5. 1991, s. 14. tab, der skal konteres de forskellige regnskabsår fra 1987 
til 1990, hvori disse skibe blev leveret. 
Idet hele støtten, herunder den italienske regerings 
dækning af tab i handelsskibsbygningsindustrien som 
Kommissionen har godkendt, i 1987, 1988 og 1989 
androg henholdsvis 22,2 %, 25,5 % og 24,5 %, og idet 
den af Kommissionen fastsatte maksimumsgrænse var på 
28 % i 1987 og 1988 og 26 % i 1989, viser det sig 
derfor, at der resterer en margen til dækning af disse tab, 
uden at de respektive maksimumsgrænser overskrides. 
Udtrykt i monetære beløb under hensyntagen til de år, 
hvor de pågældende leveringer fandt sted, andrager de 
yderligere tab for 1987, 1988 og 1989 henholdsvis 39,9 
mia. lire, 15,9 mia. lire og 13,6 mia. lire, eller 3,2 %, 
1 % og 0,9 %. 
Disse yderligere tab falder derfor inden for de af 
Kommissionen tilladte grænser og kan dermed betragtes 
som forenelige med det fælles marked. 
Hvad angår tabene på de kontrakter, hvor leveringerne 
fandt sted i 1990, og som andrager 51,8 mia. lire, har 
den italienske regering forpligtet sig til at anmelde dem 
sammen med de tab, der skal anmeldes, så snart de ende­
lige regnskabsresultater foreligger. De vil derfor blive 
medtaget i den samlede vurdering for dette regnskabsår 
på grundlag af artikel 5 i 6. direktiv under hensyntagen 
til maksimumsgrænsen for 1990 på 20 %. 
Jeg skal derfor meddele Dem, at Kommissionen har 
besluttet at indstille proceduren i EØF-Traktatens artikel 
93, stk. 2, over for tankskibet Calitea og undlade at rejse 
indsigelse mod dækningen af de supplerende tab for de 
øvrige 16 skibe, der blev leveret mellem 1987 og 1989.«